Id-Deċiżjoni tal-Kummissjoni tat-13 ta' Ottubru 1999 li tistabilixxi l-kriterji ekoloġiċi għall-għoti tat-tiketta eco tal-Komunità għall-kompjuters li jinġarru (notifikata taħt id-dokument numru K(1999) 3278) (Test bir-relevanza ŻEE)



Official Journal L 276 , 26/10/1999 P. 0007 - 0011

CS.ES Chapter 15 Volume 04 P. 333 - 337

ET.ES Chapter 15 Volume 04 P. 333 - 337

HU.ES Chapter 15 Volume 04 P. 333 - 337

LT.ES Chapter 15 Volume 04 P. 333 - 337

LV.ES Chapter 15 Volume 04 P. 333 - 337

MT.ES Chapter 15 Volume 04 P. 333 - 337

PL.ES Chapter 15 Volume 04 P. 333 - 337

SK.ES Chapter 15 Volume 04 P. 334 - 338

SL.ES Chapter 15 Volume 04 P. 333 - 337



ID-Deċiżjoni Tal-Kummissjoni tat-13 ta' Ottubru 1999 li tistabilixxi l-kriterji ekoloġiċi għall-għoti tat-tiketta eco tal-Komunità għall-kompjuters li jinġarru (notifikata taħt id-dokument numru K(1999) 3278) (Test bir-relevanza ŻEE) (1999/698/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabilixxi l-Komunitajiet Ewropej, Wara li kkunsidrat ir-Regolament tal-Kunsill (KEE) Nru 880/92 tat-23 ta' Marzu 1992 dwar l-iskema ta' għoti tat-tikketta eco tal-Komunità [1], u b’ mod partikolari t-tieni subparagrafu ta' l-Artikolu 5(1) tiegħu, (1) Billi l-ewwel subparagrafu ta' l-Artikolu 5(1) tar-Regolament (KEE) Nru 880/92, jipprovdi illi l-kondizzjonijiet għall-għoti tat-tiketta eco tal-Komunità, tiġi mfissra permezz ta' gruppi tal-prodott; (2) Billi l-Artikolu 10(2) tar-Regolament (KEE) Nru 880/92 jistabilixxi illi l-imġieba ambjentali ta' prodott għandha tiġi stmata permezz ta' referenza għall-kriterji speċifiċi għall-gruppi tal-prodott; (3) Billi huwa xieraq illi jiġu riveduti l-kriterji fi żmien sentejn biex ikunu jistgħu jiġu adattati l-ħtiġiet ta'enerġija għall-innovazzjoni teknoloġika u żviluppi tas-suq; (4) Billi skond l-Artikolu 6 tar-Regolament (KEE) Nru 880/92, il-Kummissjoni konsultat mal-gruppi interessati prinċipali, fi ħdan forum ta' konsultazzjoni; (5) Billi l-miżuri li hemm provdut għalihom f'din id-Deċiżjoni huma skond l-opinjoni tal-Kumitat imwaqqaf skond l-Artikolu 7 tar-Regolament (KEE) Nru 880/92, ADOTTAT DIN ID-DEĊIŻJONI: Artikolu 1 Il-grupp tal-prodott "kompjuters li jinġarru" (minn issa' l quddiem magħrufa bħala "il-grupp tal-prodott") tfisser: - kompjuters li jinġarru, kummerċjalment disponibbli, illi huma awtonomi fis-sens illi m'humiex dipendenti fuq konnessjoni kontinwa ma’ supply minn barra ta' software, kapaċita ta' komputazzjoni, jew vultaġġ tad-dawl, għall-funzjonament xieraq, maħsub għall-għanijiet ta' proċċessar ta' data u mmunit kemm b'mezzi input kif ukoll output. Artikolu 2 L-imġieba ambjentali u l-adattabilità għall-użu tal-grupp tal-prodott, għandha tiġi stmata permezz ta' referenza għall-kriterji ekoloġiċi speċifiċi, stabilliti fl-Anness ta' din id-Deċiżjoni. Artikolu 3 Id-definizzjoni tal-grupp tal-prodott u l-kriterji ekoloġiċi speċifiċi għall-grupp tal-prodott, għandhom ikunu validi għal perjodu ta' sentejn mill-ewwel ġurnata tax-xahar wara l-adozzjoni tal-kriterji. Jekk il-kriterji ekoloġiċi riveduti ma jkunux ġew adottati qabel it-tmiem ta' dan il-perjodu, l-validità tagħhom għandha tiġi estiża għal sena oħra jew sal-ġurnata ta' l-adozzjoni tal-kriterji l-ġodda, liema minnhom tiġi qabel. Artikolu 4 Għall-għanijiet amministrattivi n-numru tal-kodiċi mogħti lil dan il-grupp ta' prodott għandu jkun "018". Artikolu 5 Din id-deċiżjoni hija indirizzata lill-Istati Membri. Magħmula fi Brussel, it-13 ta'Ottubru 1999. Għall-Kummissjoni Margot Wallström Membru tal-Kummissjoni [1] ĠU L 99, tal-11.4.1992, p. 1. -------------------------------------------------- ANNESS QAFAS Biex jingħata l-premju tat-tikketta eco, il-kompjuter li jinġarr għandu jkun konformi mal-kriterji ta' dan l-Anness, li huma mmirati biex jippromwovu: - it-tnaqqis ta' ħsara ambjentali jew riskji relatati ma’ l-użu t'enerġija (sħana globali, aċidifikazzjoni, tnaqqis ta' riżorsi li ma jiġġeddux), billi jitnaqqas il-konsum t'enerġija, - it-tnaqqis ta' ħsara ambjentali relatata ma’ l-użu ta' riżorsi naturali billi tiġi inkoraġġita l-kambjalità tal-komponenti, u r-riċiklabbilità u l-mantenibbilità tal-kompjuter, - it-tnaqqis ta' ħsara ambjentali jew riskji relatati ma’ l-użu ta' sustanzi perikolużi permezz ta' tnaqqis ta' l-użu ta' dawn is-sustanzi. Miżjud ma’ dan, il-kriterji jinkoraġġixxu l-implimentazzjoni ta' l-aħjar prattika u jtejbu l-għarfien ambjentali tal-konsumaturi. Aktar minn hekk, l-immarkar ta' komponenti tal-plastik jinkoraġġixxi r-riċiklar tagħhom. Il-Korpi Kompetenti, huma rrakkomandati li jieħdu in konsiderazzjoni l-implimentazzjoni ta' l-iskemi ta' tmexxija ambjentali, bħall-EMAS jew ISO 14001, meta jiġu stmati l-applikazzjonijiet u tiġi mmoniterjata l-konformità mal-kriterji ta' dan l-Anness. ( Nota: mhux meħtieġ li jiġu implimentati dawn l-iskemi ta' tmexxija). KRITERJI L-AKTAR IMPORTANTI 1. L-iffrankar ta'Enerġija Il-kompjuter li jinġarr għandu jkollu qawwa massima ta' konsum ta' sleep-mode ta' 5 W. Il-kompjuter li jinġarr għandu jkollu qawwa massima ta' konsum ta'off-mode ta' 3 W. Il-ħin ta' default mode-change mill-operazzjoni għall-sleep, għandha tkun ≤ minn 15-il minuta ta’inattività. Il-manifattur għandu jippermetti din il-karatteristika, iżda l-utent jista’ jneħħiha. 2. Estensjoni life time Il-manifattur għandu joffri garanzija kummerċjali biex jassigura li l-kompjuter li jinġarr jiffunzjona għal ta' lanqas tliet snin. Din il-garanzija hija valida mid-data tal-konsenja lill-konsumatur. Id-disponibbiltà ta' partijiet kompatibbli li jinbidlu, u s-servizz għandu jkun garantit għal ħames snin mill-ħin tal-ġarr mill-fabbrika. Barra minn hekk, il-kompjuter li jinġarr għandu jissodisfa l-kriterji is-segwenti: 1. Għandu jkollu disinn modulari, li jippermetti li l-komponenti jkunu aċċessibbli faċilment. 2. L-upgradability għandha tiġi assigurata għall-memorja t’aċċess bl-addoċċ. Il-kambjalità għandha tkun assigurata ta' lanqas għall-processor, il-hard disk u, jekk disponibbli is-CD-ROM drive. Il-processor jista’ jinbidel billi tinbidel il-motherboard kollha. 3. Għandhom ikunu disponibbli slot waħda jew aktar vojta. KRITERJI TA' L-AĦJAR PRATTIKA 3. Teħid lura u riċiklar Il-manifattur għandu joffri, bla ħlas, it-teħid lura għar-riċiklar ta' kompjuter li jinġarr u l-komponenti li jiġu mibdula, ħlief għall-oġġetti kontaminati mill-utenti (eż. f'applikazzjonijiet mediċi jew nukleari). Bħala żieda, il-kompjuter li jinġarr għandu jissodisfa l-kriterji s-segwenti. 1. Persuna waħda kwalifikata għandha tkun tista’ żżarmah. 2. Il-manifattur għandu jiċċekkja ż-żarmar ta' l-unit tas-sistema u jipprovdi rapport taż-żarmar. Fost l-orħajn, ir-rapport għandu jikkonferma li l-ġonot huma: - faċli biex issib u aċċessibli - s tandardizzati kemm jista’ jkun - aċċessibbli permezz ta'għodod komunament disponibbli. 3. Materjali inkompatibbli u perikolużi għandhom ikunu separabbli. 4. 90 % (bil-volum) ta' plastik jew materjali tal-metall fil-housing u x -chassis għandhom ikunu teknikament riċiklabbli. Ir-riċiklar f'dan il-kuntest jirreferi għall-użu mill-ġdid, riċiklar materjali, jew riċiklar kimiku (eż. pyrolysis, u gassifikazzjoni).Metallizzar ta' partijiet tal-plastik huwa permess. 5. Jekk tabelli huma meħtieġa, dawn għandhom ikunu separabbli faċilment jew inerenti. 6. Il-partjiet tal-plastik: - m'għandhomx ikollhom ċomb jew kadmju miżjud intenzjonalment, - għandhom ikunu ta' polymer wieħed jew polymers kompatibbli, ħlief għall-kopertura, li għandha tikkonsisti minn mhux aktar minn żewġ tipi ta' polymers li huma separabbli, - m’għandhomx ikollhom, interzjar ta' metall li ma jkunx jista’ jiġi separat. 7. Partjiet tal-plastik li jkunu itqal minn 25 g, gumni, u plastiks għat-tidwib ta' supplies tad-dawl, batteriji jew tagħmir ieħor periferali: (a) m'għandhomx ikollhom is-segwenti flame retardants : Isem | Nru CAS | dekabrom bifenil | 13654-09-6 | monobrom difenileter | 101-55-3 | dibrom difenileter | 2050-47-7 | tribrom difenileter | 49690-94-0 | tetrabrom difenileter | 40088-47-9 | pentabrom difenileter | 32534-81-9 | ħeksabrom difenileter | 36483-60-0 | ħeptabrom difenileter | 68928-80-3 | oktabrom difenileter | 32536-52-0 | nonabrom difenileter | 63936-56-1 | dekabrom difenileter | 1163-19-5 | kloroparaffin bit-tul taċ-ċinga 10 sa 13 atomi, kontenut ta' klorijn > 50 % bil-piż. | 85535-84-8 | (b) m’għandhomx ikollhom sustanzi ta' flame redardant jew preparazzjonijiet li jkun fihom sustanzi, li jingħataw, jew jistgħu jingħataw kwalunkwe frażijiet ta' riskju R45 (jista’ jikkawża l-kanċer), R46 (jista’ jikkawża ħsara ġenetika li tintiret), R50 (tossiku ħafna għall-organiżmi tal-baħar), R51 (tossiku għall-organiżmi tal-baħar), R52 (ta' ħsara għall-organiżmi tal-baħar), R53 (jista’ jikkawża effetti avversarji fit-tul fl-ambjent akkwatiku), R60 (jista’ jfixkel il-fertilità) jew R61 (jista’ jikawża ħsara għat-tarbija fil-ġuf), kif imfissra fid-Direttiva tal-Kunsill 67/548/KEE [1], kif l-aħħar emendata permezz tad-Direttiva tal-Kummissjoni 98/98/KE [2]; (ċ) ikollhom marka permanenti li tidentifika l-materjal, b'konformità ma’ l-ISO 11469. Esklużi minn dan il-kriterju huma materjali tal-plastik magħfusa u l-gwida ħafifa ta'uċuh li juru ta' panelli ċatti. 8. Il-batteriji m'għandhomx ikollhom aktar minn 0,0001 % ta' merkurju, 0,001 % ta' kadmju jew 0,01 % ta' ċomb bil-piż tal-batterija. 9. L-isfond tad-dawl tal-panell iċ-ċatt: (a) m'għandux ikollu aktar minn 5 mg ta' merkurju għall-uċuh iżgħar minn12-il pulzier (30,48 ċm, imkejla b'mod dijagonali fuq il-wiċċ attiv tal-wiċċ) (b) m'għandux ikollu aktar minn10 mg ta' merkurju għall-uċuh akbar. 4. Struzzjonijiet għall-utent Il-kompjuter li jinġarr, għandu jinbiegħ bl-informazzjoni relevanti għall-utent, li tipprovdi parir dwar l-użu ambjentali proprju, u b’ mod partikolari. 1. Rakkomandazzjonijiet għall-użu ta' karatteristiċi għat-tmexxija ta' l-enerġija, inkluza l-informazzjoni li tiddiżabilizza dawn il-karatteristiċi, tista’ twassal għall-konsum aktar għoli t'enerġija u għalhekk iżżid in-nefqa korrenti. 2. L-informazzjoni dwar l-użu ta' l-enerġija massima u minima tal-kompjuter li jinġarr matul l-operazzjoni, sleep, jew off modes, kif ukoll bħala indikazzjoni li l-enerġija li tiġi mill-mains, tista’ titnaqqas għall-zero, jekk il-kompjuter jintefa jew jekk is-socket tal-ħajt jintefa. 3. Informazzjoni dwar il-garanzija u d-disponnibbiltà tal-partijiet. Meta jkun xieraq għall-konsumatur li jżid il-grad jew ibbidel il-komponenti, l-informazzjoni dwar il-proċeduri meħtieġa għandha tingħata. 4. L-informazzjoni dwar il-fatt li l-prodotti jkunu ddisinjati biex jippermettu l-użu proprju mill-ġdid ta' partijiet u riċiklar u li m'għandhomx jintremew. 5. Parir dwar kif il-konsumatur jista’ jagħmel użu ta' l-offerta tal-manifattur biex jieħu lura l-kompjuter. 5. Dikjarazzjoni ambjentali Għall-utent: Dikjarazzjoni ambjentali għandha takkumpanja l-prodott u tkun disponibbli għall-utent. Dan id-dokument għandu jkun in konformità mar-rakkomandazzjonijiet tar-rapport tekniku 70 ECMA "Attribwiti Ambjentali relatati mal-Prodott". Lill-korp kompetenti: Għandha tiġi provduta dikjarazzjoni lill-korp kompetenti, dwar is-sustanzi likwidi kollha u tal-gass, li jammontaw għall-aktar minn 0,1 mg fil-batterija u l-wiċċ li juri b’kristall likwidu, li jkunu assenjati jew jistgħu jiġu assenjati kwalunkwe frażijiet tar-riskju R45 (li jista’ jikkawża l-kanċer), R46 (jista’ jikawża ħsara ġenetika ereditarja), R50 (tossiku ħafna għall-organiżmi tal-baħar), R51 (tossiku għall-organiżmi tal-baħar), R52 (ta' ħsara għall-organiżmi tal-baħar), R53 (jista’ jikkawża effetti avversi fuq tul ta' żmien fl-ambjent akkwatiku), R60 (jista’ jfixkel il-fertilità) jew R61 (jista’ jkkawża ħsara lit-tarbija fil-ġuf), kif imfissra fid-Direttiva 67/548/KEE, kif l-aħħar emendata permezz tad-Direttiva 98/98/KE. ITTESTJAR 6. Laboratorji għall-ittestjar Jekk jinħtieġ l-ittestjar, dan għandu jsir a spejjeż ta' l-applikant minn laboratorji li jilħqu l-ħtiġiet ġenerali espressi fl-istandards EN 45001. INFORMAZZJONI GĦALL-KONSUMATUR It-test segwenti għandu jiġi pprovdut b'mod illi jkun visibbli b'mod ċar għall-konsumaturi (ħdejn it-tikketta, meta possibli). Dan il-prodott jikkwalifika għat-tiketta eco ta' l-Unjoni Ewropea, għaliex huwa effiċjenti fl-enerġija u huwa ddisinjat biex jiffaċilità l-iskambjalità tal-komponenti, ir-riparabbilità, ir-riċklar, u r-rimi li ma jagħmilx ħsara lill-ambjent. Informazzjoni ulterjuri dwar kif timminimizza l-impatti fuq l-ambjent tingħata fl-informazzjoni ta' l-utent. [1] ĠU C 196, tas-16.8.1967, p. 1. [2] ĠU L 355, tat-30.12.1998, p. 1. --------------------------------------------------